Hvordan få lokalmedia interessert i Sanitetens uke
Denne malen er et hjelpemiddel til å skrive leserinnlegg til lokalavisa for å fortelle om aktiviteter under Sanitetens uke. Den innholder generell tekst om omsorgsberedskap, Sanitetens uke og Sanitetskvinnenes beredskapsarbeid. I tillegg må det legges til litt om aktiviteten dere planlegger lokalt, tid og sted er særlig viktig. En person må underskrive på vegne av lokalforeningen eller omsorgsberedskapsgruppa (den som organiserer aktiviteten).
Det går også an å kopiere tekst herfra hvis du ønsker å sende e-post til avisen på forhånd for å få en journalist til å komme til deres arrangement for å skrive om det. Oppskriften under er for å lage leserinnlegg. Den skal være til hjelp, ikke begrensning, bare klipp og lim slik at det passer for dere. Innlegget bør sendes til lokalmedia rundt to uker før aktiviteten. 
1. Du velger den av de tre overskriftene du synes passer best, eller finne på din egen (slett de andre).
2. Fyll inn xxx felter om din aktivitet, tid, sted og underskrift. (Slett xxene) Du kan slette deler av teksten eller legge til, slik at det passer for dere lokalt. 
3. Send innlegget til lokalavisa. Mange har en egen e-post for dette, sjekk nettsiden deres.
Leserinnleggmal Sanitetens uke
Overskrift (velg en): 
Hvorfor trenger vi omsorgsberedskap?
Under Sanitetens uke kan du møte lokale beredskapsfrivillige
Vil du være med å trygge ditt lokalsamfunn? 

Under Sanitetens uke viser Sanitetskvinnene fram arbeidet vi gjør med omsorgsberedskap over hele landet. Den avholdes i uke 39 hvert år. Her i xxxx [sett inn sted] kan du møte oss i xxxx [sett inn tid og sted]. Her vil beredskapsfrivillige xxx [fortell om aktiviteten eller arrangementet dere skal ha og hvorfor det er viktig].
Stands, ulike aktiviteter og arrangementer rundt om i landet viser fram hva vi gjør og hvem vi er. Over 200 sanitetsforeninger har en aktivitet i løpet av Sanitetens uke, vi driver omsorgsberedskap over hele landet. Omsorgsberedskap betyr å sørge for husrom, mat, drikke og sosial støtte ved kriser og uønskede hendelser. Selv i trygge Norge merker vi klimaendringene, som fører til oftere ekstremvær, flom, skogbranner og ras. I tillegg er den globale sikkerhetssituasjonen krevende, og aktører kan ha interesse av for eksempel å ramme vår tilgang på strøm, vann eller transport. Når kriser rammer, står Sanitetskvinnene klare. Våre 6000 frivillige er en viktig del av den lokale beredskapen. Det er vi også her i xxxx [sett inn sted]. [Skriv gjerne inn litt om hvordan dere jobber med omsorgsberedskap lokalt hos dere, om dere har hjulpet til under noen hendelser eller hvordan dere øver og forbereder dere]
Hittil i år har Sanitetskvinnene blant annet hjulpet til å drive varmestue under en leteaksjon i Vestland, hjulpet med evakuering og tatt vare på de evakuerte – både under en bensinstasjonsbrann i Øksfjord i Finnmark og ved en gasslekkasje på Ørland i Trøndelag. Vi bidrar med omsorg, tilstedeværelse og praktisk hjelp når det trengs som mest.  
Alle er velkomne under Sanitetens uke, enten du bare vil høre om hva du skal gjøre i en krise, eller vurderer å bli frivillig. Under Sanitetens uke kan du lære mer om hva det vil si å være beredskapsfrivillig i Sanitetskvinnene og hvorfor det er meningsfylt. 
Vennlig hilsen xxxxx [sett inn navn og tittel f.eks leder for xxx sanitetsforening]
